open-index/open-wikipedia-markdown huggingface dataset:
ტვერი

**ტვერი** () — ქალაქი რუსეთში, ტვერის ოლქისა და კალინინის რაიონის ადმინისტრაციული ცენტრი. მსხვილი სავაჭრო, სასწავლო და კულტურული ცენტრი, ასევე მნიშვნელოვანი სარკინიგზო კვანძი. მდებარეობს მდინარე ვოლგის ნაპირზე, მოსკოვიდან 158 კილომეტრში. ქალაქი დაარსდა 1135 წელს, 1247 წლიდან კი უკვე ტვერის დიდი სამთავროს ცენტრი გახდა. 2013 წლის მონაცემებით ქალაქის მოსახლეობა 408 877 ადამიანს შეადგენდა.

## რესურსები ინტერნეტში
* ტვერის ადგილობრივი თვითმმართველობის ოფიციალური საიტი 
* ტვერი ენციკლოპედიაში „ჩემი ქალაქი“

## სქოლიო
კატეგორია:ტვერის ოლქის ქალაქები
კატეგორია:რუსეთის ოლქების დედაქალაქები
ალექსანდრე ბაციკაძე

**ალექსანდრე ბაციკაძე** (დ. 30 იანვარი, 1990, ბათუმი, საქართველო) — ქართველი ფეხბურთელი. ხელვაჩაურის „მაჭახელას“ თავდამსხმელი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:ქართველი ფეხბურთელები
კატეგორია:დაბადებული 1990
კატეგორია:ბათუმის დინამოს ფეხბურთელები
კატეგორია:ხელვაჩაურის მაჭახელას ფეხბურთელები
კატეგორია:დაბადებული 30 იანვარი
ლეონარდო დე ლორენცო

**ლეონარდო დე ლორენცო** (დ. 29 აგვისტო,  1875 — გ. 29 ივლისი, 1962) — იტალიელი ვირტუოზი ფლეიტისტი და მუსიკის პედაგოგი. 

## ბიოგრაფია 
დაიბადა ვიჯანოში, პოტენცას პროვინციაში. 8 წლის ასაკიდან სწავლობდა ფლეიტაზე დაკვრას. 16 წლის ასაკში საცროვრებლად აშშ-ში გადავიდა, მაგრამ 1896 წელს სამხედრო სამსახურის გამო დაბრუნდა სამშობლოში და უკრავდა სამხედრო ბენდში. 

საკუთარი მუსიკალური კარიერის ფარგლებში მოგზაუბრონდა სხვადასხვა ქვეყანაში. ისტმენის მუსიკალურ სკოლაში 1923–1935 წლებში პროფესორი იყო და ყურადღება ჰქონდა გამახვილებული კომპოზიციაზე და თეორეტიკუილი ნაშრომების შექნაზე. 1953 წლის 25 ოქტომბერს მისი კვლევები გადაეცა სამხრეთ კალიფორნიის უნივერსიტეტს. 

გარდაიცვალა სანტა-ბარბარაში, 1962 წლის 29 ივლისს. ფლეიტისტთა ყოველწლიურ საერთაშორისო კონკურსს მისი სახელი დაერქვა.

## რესურსები ინტერნეტში 
* ბიოგრაფია 
* ბიოგრაფია 
* ლორენცოს სახელობის ფლეიტისტთა საერთაშორისო კონკურსის ოფიციალური საიტი

კატეგორია:იტალიელი ფლეიტისტები
კატეგორია:დაბადებული  29 აგვისტო 
კატეგორია:დაბადებული 1875
კატეგორია:გარდაცვლილი  29 ივლისი
კატეგორია:გარდაცვლილი 1962
კოლონი (პანამა)

**კოლონი** () — პანამის ქალაქი და საზღვაო პორტი, ატლანტის ოკეანის სანაპიროზე. ქალაქი მდებარეობს კარიბის ზღვასთან ახლოს, პანამის არხის შესასვლელთან. წარმოადგენს კოლონის პროვინციის დედაქალაქს და ტრადიციულად ითვლება პანამის მეორე ქალაქად. თავიდან კოლონი მთლიანად განთავსებული იყო მანსანილიოს კუნძულზე. პანამის არხის ზონის გაუქმების შემდეგ მას შეუერთდა დასახლებები: კრისტობალი, რეინბოუ-სიტი და ასევე ამერიკის არმიის ყოფილი ბაზები: კოკო-სოლო და ფორტ-გულიკი.

## ისტორია 
ქალაქი 1850 წელს დააარსეს ამერიკელებმა, როგორც პანამის არხის რკინიგზის ბოლო სადგური. ქალაქის მნიშვნელოვანი ამერიკული მოსახლეობა მას უწოდებდა *ასპინვალს*, თუმცა სახელი მაინც ესპანურენოვანი მოსახლეობის მიხედვით შერჩა, რომლებიც მას ქრისტეფორე კოლუმბის პატივსაცემად კოლონის უწოდებდნენ. ქალაქი ორჯერ მთლიანად გადაიწვა, პირველად კოლუმბიის სამოქალაქო ომის დროს 1885 წელს, ხოლო მეორედ ხანძრის გამო 1915 წელს.

1948 წელს მანსანილიოს კუნძულის სამხრეთ-აღმოსავლეთი კუთხე გამოცხადდა კოლონის თავისუფალ სავაჭრო ზონად. ქალაქის აყვავების პერიოდში მიმდინარეობდა აქტიური კულტურული ცხოვრება. 1960 წლების არეულობების დროს მოხდა ქალაქის ცენტრალური ზონის დანგრევა და დაიწყო მისი დასუსტება. სამოციანების ბოლოდან დაიწყო კოლონის სწრაფი ეკონომიკური დაცემა. უმუშევრობის დონემ გადააჭარბა 40%-ს, რამაც გამოიწვია სიღარიბე და კრიმინალური მდგომარეობის გაუარესება.

## იხილეთ აგრეთვე
*პანამის ქალაქების სია

## ლიტერატურა 
*
*
* Military Railroads on the Panama Canal Zone by Charles S. Small, Railroad monographs 1982

## რესურსები ინტერნეტში 
* Colón City Panama 
* MSN Map
* MSN Map
* Map of Fort De Lesseps

[1000px|მინიატიურა|ცენტრი|შესასვლელი [პანამის არხი|პანამის არხში]]

კატეგორია:პანამის ქალაქები
ვოლოგდა

**ვოლოგდა** () — ქალაქი ვოლოგდის ოლქში, რუსეთი. ამავე ოლქის ადმინისტრაციული, კულტურული და სასწავლო ცენტრი. მდებარეობს მოსკოვიდან 450 კილომეტრში. 2013 წლის აღწერით, ქალაქის მოსახლეობა მასზე დაქვემდებარებულ სასოფლო დასახლებებთან ერთად 325 700 ადამიანს შეადგენდა. ჩრდილო-დასავლეთის ფედერალური ოკრუგის უმნიშვნელოვანესი სარკინიგზო კვანძია. ქალაქის ტერიტორიაზე განსაკუთრებით მნიშვნელოვანი ისტორიული მემკვიდრეობის ძეგლები მდებარეობს, რომელთა საერთო რაოდენობა 224 ერთეულ აღწევს, მათ შორის 128 სახელმწიფოს მიერაა შეტანილი დაცულ ძეგლთა სიაში.

## რესურსები ინტერნეტში
* ქალაქის ადმინისტრაციის საიტი 
* ქალაქის დუმის საიტი
* ვოლოგდის ისტორია, არქიტექტურის ძეგლები და ფოტოები

კატეგორია:ვოლოგდის ოლქის ქალაქები
კატეგორია:რუსეთის ოლქების დედაქალაქები
Supreme (სიმღერა)

„**Supreme**“ — რობი უილიამსის სიმღერა და სინგლი. გამოვიდა 2000 წელს. იგი შეტანილია უილიამსის ალბომში ''Sing When You're Winning''.

## სიმღერების სია
**ბრიტანეთი, CD1** 
# Supreme – 4:15
# Don't Do Love – 4:56
# Come Take Me Over – 4:13

**ბრიტანეთი, CD2**
# Supreme – 4:15
# United – 5:56
# Supreme (ჩაწერილია ცოცხლად მანჩესტერში) – 4:18
# Supreme (ვიდეო, ჩაწერილია ცოცხლად მანჩესტერში) – 4:08

## რესურსები ინტერნეტში 
*ინფორმაცია რობი უილიამსის სინგლებზე 

კატეგორია:2000 წლის სინგლები
კატეგორია:2000 წლის სიმღერები
კატეგორია:რობი უილიამსის სიმღერები
ეგრისის საერისთავო

250px|მინიატიურა
**ეგრისის საერისთავო** — ქართლის სამეფოს ტერიტორიულ-ადმინისტრაციული ერთეული დასავლეთ საქართველოში. შეიქმნა ძვ. წ. III საუკუნეში ფარნავაზ მეფის მიერ, რომელმაც ეგრისის პირველ ერისთავად ქუჯი დანიშნა. ქართული წყაროების ცნობით ამ დროიდან მოყოლებული, სავარაუდოდ V საუკუნის 30-იანი წლების ბოლომდე, ეგრისის საერისთავო გარკვეული სახეცვლილებით მუდმივად არსებობდა. ვახტანგ გორგასლის დროს ერთ საერისთავოდ იყო გაერთიანებული შიდა ეგრისი და სვანეთი. უცხოური წყაროების ცნობით კი, ის ტერიტორია, რომელზეც ეგრისის საერისთავო მოიაზრება, თავდაპირველად პონტოს სახელმწიფოს, შემდეგ რომის იმპერიის და, ბოლოს, ლაზიკის სამეფოს შემადგენლობაში შედიოდა. სავარაუდოდ ეგრისის საერისთავო მართლაც ფარნავაზ მეფემ შექმნა, მაგრამ უკვე ძვ. წ. I საუკუნეში აღარ არსებობდა. 

## ლიტერატურა 
* ბახტაძე მ., ერისთავობის ინსტიტუტი საქართველოში, თბ., 2003

კატეგორია:იბერიის საერისთავოები
Let Love Be Your Energy

„**Let Love Be Your Energy**“ — რობი უილიამსის სიმღერა და სინგლი. გამოვიდა 2001 წელს. იგი შეტანილია უილიამსის ალბომში ''Sing When You're Winning''.

## სიმღერების სია
;ევროპული CD
# Let Love Be Your Energy (სინგლის მიქსი) – 4:59
# Rolling Stone – 3:30

;ბრიტანული CD
# Let Love Be Your Energy (სინგლის მიქსი) – 4:59
# My Way (საკონცერტო) – 4:32
# Rolling Stone – 3:30
# My Way (ვიდეო) – 4:32

## რესურსები ინტერნეტში 
*ინფორმაცია რობი უილიამსის სინგლებზე 

## სქოლიო
კატეგორია:2001 წლის სინგლები
კატეგორია:2000 წლის სიმღერები
კატეგორია:რობი უილიამსის სიმღერები
Eternity/The Road to Mandalay

''''* — რობი უილიამსის სინგლი, რომელშიც შედის ორი სიმღერა. გამოვიდა 2001 წელს. „The Road to Mandalay“ შეტანილია უილიამსის ალბომში *Sing When You're Winning''.

## სიმღერების სია
# "Eternity" – 5:00
# "The Road to Mandalay" – 3:56
# "Toxic" – 3:48

## რესურსები ინტერნეტში 
*ინფორმაცია რობი უილიამსის სინგლებზე 

კატეგორია:2001 წლის სინგლები
კატეგორია:2000 წლის სიმღერები
კატეგორია:რობი უილიამსის სიმღერები
Better Man (რობი უილიამსის სიმღერა)

**Better Man** — რობი უილიამსის სიმღერა და სინგლი. გამოვიდა 2001 წელს. იგი შეტანილია უილიამსის ალბომში ''Sing When You're Winning''.

## სიმღერების სია
# "Better Man" – 3:22
# "My Way" (საკონცერტო) – 4:32
# "Rolling Stone" – 3:30
# "Toxic" – 3:48
# "Let Love Be Your Energy" (ვიდეო) – 4:57

## რესურსები ინტერნეტში 
*ინფორმაცია რობი უილიამსის სინგლებზე 
* 

კატეგორია:2001 წლის სინგლები
კატეგორია:2000 წლის სიმღერები
კატეგორია:რობი უილიამსის სიმღერები
ბოლოკასა და ყვანჩალას მხიარული თავგადასავლები

მინი|230პქ|მარჯვნივ|1991 წლის გამოცემის გარეკანი

**ბოლოკასა და ყვანჩალას მხიარული თავგადასავლები** — ქართული კომიქსების სერია. მისი მხატვარი და ტექსტის ავტორი იყო გია ლაფაური. 

## პერსონაჟები
კომიქსის მთავარი პერსონაჟი ორია. ბოლოკა არის ანთროპომორფული ბოლოკი. მისი მეგობარი ყვანჩალა არის ყვავი.

## ისტორიები
1991 წელს გამომცემლობა „სამშობლოს“ მიერ დაბეჭდილ კრებულში „ბოლოკასა და ყვანჩალას მხიარული თავგადასავლები“ შეტანილია:

* თეთრი დათვი ტროპიკებში
* ბოლოკა და ყვანჩალა უდაბნოში
* ავტორალი დედამიწის გარშემო
* ბოლოკა და ყვანჩალა კოსმოსში
* ჩაძირული ხომალდის განძი
* ბოლოკა, ყვანჩალა და მეკობრეები

## სქოლიო 
კატეგორია:1991 წლის კომიქსები
All the Best!

***All the Best!*** — ინგლისელი მუსიკოს პოლ მაკ-კარტნის სიმღერების მეორე ოფიციალური კომპილაციური ალბომი (პირველი იყო 1978 წლის *Wings Greatest*). იგი გამოვიდა 1987 წელს. კრებულში შეტანილია მუსიკოსის სოლო-კარიერის დასაწყისიდან ჩაწერილი სიმღერები "Once Upon a Long Ago"-მდე. ალბომის აშშ და ბრიტანულ გამოცემებს შორის სიმღერების სიის განსხვავებებია, რაც ასახავს ამა თუ იმ სიმღერის პოპულარობას ამ ქვეყანაში. CD და გრამფირფიტის გამოცემები აგრეთვე განსხვავდება, ისევე, როგორც მათი ხანგრძლივობა.

ალბომს დიდი წარმატება ხვდა წილად. იგი ბრიტანეთში #2 პოზიციაზე მოხვდა (პირველზე ჯორჯ მაიკლის *Faith* იმყოფებოდა). მიუხედავად იმისა, რომ აშშ-ში დისკი 62-ე პოზიციამდე ავიდა, მან საბოლოოდ ორმაგი პლატინის სტატუსამდე მიაღწია.

## სიმღერების სია
ყველა სიმღერის ავტორები - პოლ მაკ-კარტნი და ლინდა მაკ-კარტნი, გარდა მითითებულისა.

### ბრიტანეთი/კანადა
### აშშ გამოცემა
## ჩარტები და სერტიფიცირებები 
;ჩარტები

;სერტიფიცირებები

## სქოლიო 
კატეგორია:1987 წლის კომპილაციური ალბომები
კატეგორია:პოლ მაკ-კარტნის კომპილაციური ალბომები
კატეგორია:Parlophone-ის კომპილაციური ალბომები
Atlas (Coldplay-ს სიმღერა)

"**Atlas**" — ბრიტანული როკ-ჯგუფ Coldplay-ს სიმღერა, რომელიც გამოვიდა მსოფლიო მასშტაბით 2013 წლის 6 სექტემბერს (ციფრული ჩამონატვირთის სახით), ხოლო 8 სექტემბერს - ბრიტანეთში. იგი არის პირველი სინგლი ფილმის „შიმშილის თამაშები: ცეცხლის ალში“  საუნდტრეკიდან.

სიმღერის ტექსტიანი ვიდეო Coldplay-ს YouTube-ის არხზე 2013 წლის 6 სექტემბერს გამოჩნდა.

## სიმღერების სია
## გამოცემების ისტორია
## რესურსები ინტერნეტში 
* Coldplay-ს ოფიციალური საიტი

## სქოლიო 
კატეგორია:Coldplay-ს სიმღერები
კატეგორია:2013 წლის სიმღერები
კატეგორია:2013 წლის სინგლები
კოლუმბია (სამხრეთი კაროლინა)

**კოლუმბია** — სამხრეთ კაროლინის დედაქალაქი და ამავე შტატის უდიდესი ქალაქი. 2010 წლის აღწერით მისი მოსახლეობა შეადგენს 129 272 ადამიანს.

## რესურსები ინტერნეტში
* 

## სქოლიო
კატეგორია:აშშ-ის შტატების დედაქალაქები
კატეგორია:სამხრეთი კაროლინა
მეფეთა ჯახი

***მეფეთა ჯახი*** () — მეორე წიგნი ეპიკური ფენტეზის ჟანრის რომანების სერიაში „ყინულისა და ცეცხლის სიმღერა“, რომლის ავტორია ჯორჯ რეიმონდ რიჩარდ მარტინი. წიგნი პირველად გამოიცა 1998 წლის 16 ნოემბერს დიდ ბრიტანეთში, ამერიკული გამოცემა კი 1999 წლის მარტში შედგა. სერიის პირველი წიგნის, *სატახტოთა თამაშის* მსგავსად, მან მოიგო ლოკუსის ჯილდო და ნომინირებული იყო ნებულას ჯილდოზე საუკეთესო რომანის ნომინაციაში.

HBO-ის სერიალ *სატახტოთა თამაშის* მეორე სეზონი *მეფეთა ჯახის* სატელევიზიო ადაპტაციაა.

ქართულად რომანი გამოსცა გამომცემლობა არეტემ, 2014 წელს. მან იგი ორ ნაწილად დაყო.

## თხრობა 
*სატახტოთა თამაშისგან* განსხვავებით, წიგნი მოთხრობილია 9 ძირითადი პერსონაჟის პერსპექტივიდან. ასევე, დამატებითი ეპიზოდური პერსონაჟის თვალთახედვითაა გადმოცემული პროლოგი. ყოველი თავი დასათაურებულია იმ პერსონაჟის მიხედვით, რომლის პერსპექტივიდანაც მიმდინარეობს თხრობა.

* პროლოგი: მაესტერი კრესენი  — დრაგონსტოუნის მაესტერი.
* ტირიონ ლანისტერი — ტივინ ლანისტერის ჯუჯა ვაჟი, მეფის ხელის მოვალეობის შემსრულებელი.
* ლედი კეტლინ სტარკი — ედარდ სტარკის ქვრივი.
* სერ დავოს სივორთი — ყოფილი კონტრაბანდისტი, რაინდი სტანის ბარათეონის სამსახურში, ცნობილი როგორც *ხახვის რაინდი*.
* სანსა სტარკი — ედარდ და კეტლინ სტარკების უფროსი ქალიშვილი.
* არია სტარკი — ედარდ და კეტლინ სტარკების უმცროსი ქალიშვილი.
* ბრან სტარკი — ედარდ და კეტლინ სტარკების მეორე ვაჟი, უინტერფელისა და ჩრდილოეთის ტახტის მემკვიდრე.
* ჯონ სნოუ — ედარდ სტარკის ბუში, ღამის ებგურის კაცი.
* თეონ გრეიჯოი — რკინის კუნძულების ტახტის მემკვიდრე
* დედოფალი დენერის ტარგარიენი —  შვიდი სამეფოს ტახტის კანონიერი მფლობელი ტარგარიენთა გვარიდან.

## რესურსები ინტერნეტში 
* მეფეთა ჯახი Goodreads-ზე
* მეფეთა ჯახი *ყინულისა და ცეცხლის ვიკიზე*
* მეფეთა ჯახი ჯორჯ მარტინის ოფიციალურ საიტზე

## სქოლიო
კატეგორია:ჯორჯ რ. რ. მარტინის ნაწარმოებები
კატეგორია:ყინულისა და ცეცხლის სიმღერის წიგნები
კატეგორია:1996 წლის რომანები
The Paul McCartney Collection

***The Paul McCartney Collection*** — 16 ნაწილისგან შემდგარი  პოლ მაკ-კარტნის და ჯგუფი Wings-ის კომპილაციური ალბომი. მასში შეტანილია შემსრულებელთა ალბომები, დამატებითი სიმღერები. დისკები, შეტანილი ამ კოლექციაში, მსოფლიოს ბევრ ქვეყანაში ცალ-ცალკე იყიდებოდა. ნახევარი გაყიდვაში გამოჩნდა 1993 წლის 7 ივნისს. მეორე ნაწილი გამოვიდა იმავე წლის 9 აგვისტოს. ოფიციალურად ეს ხელახალი გამოცემა აშშ-ში არ გამოსულა. 
 იაპონიაში The Beatles-ის ფან-კლუბმა მოგვიანებით გამოსცა 16-ივე ალბომი ერთ ყუთში.

## ალბომები
## სქოლიო 
კატეგორია:პოლ მაკ-კარტნის კომპილაციური ალბომები
კატეგორია:1993 წლის კომპილაციური ალბომები
ვიტებსკი

**ვიტებსკი** () — ქალაქი ბელარუსის ჩრდილო-აღმოსავლეთით, ვიტებსკის ოლქისა და ვიტებსკის რაიონის ადმინისტრაციული ცენტრი. 2013 წლის მონაცემებით, ქალაქის მოსახლეობა 369 528 ადამიანს შეადგენდა. ქალაქი მდებარეობს ვიტებსკის ოლქის აღმოსავლეთ ნაწილში, მდინარე დასავლეთის დვინის ნაპირზე. ქალაქის სახელი მომდინარეობს მდინარე ვიტბას სახელწოდებიდან. კლიმატი ზომიერი-კონტინენტურია. დაარსდა 974 წელს, თუმცა ისტორიულ წყაროებში მხოლოდ 1021 წლიდანაა ნახსენები.

## რესურსები ინტერნეტში
* ქალაქის სააღსრულებლო კომიტეტი 
* ქალაქის საოლქო მუზეუმი 

## სქოლიო
კატეგორია:ბელარუსის ქალაქები
კვარშის ეკლესია

**კვარშის ეკლესია** —  IX საუკუნის ეკლესია სამცხე-ჯავახეთში, ასპინძის მუნიციპალიტეტში, სოფელ ნაქალაქევის მიდამოებში. დღესდღეობით შემორჩენილია ნანგრევების სახით. ეკლესიის შიგნით აღინიშნება ძლიერ დაზიანებული ფრესკის ფრაგმენტები და ასომთავრული წარწერის ნაწილი.

ეკლესიას 2006 წლის, საქართველოს პრეზიდენტის ბრძანებულების თანახმად, მიენიჭა  ეროვნული მნიშვნელობის კულტურის უძრავი ძეგლის კატეგორია.

## ლიტერატურა 
*ცისკარიშვილი ვ., ჯავახეთის ეპიგრაფიკა როგორც საისტორიო წყარო, თბ., 1959

## სქოლიო
კატეგორია:ასპინძის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:IX საუკუნის ეკლესიები
Hurts Like Heaven

**Hurts Like Heaven** — ბრიტანული როკ-ჯგუფ Coldplay-ს სიმღერა ალბომიდან  Mylo Xyloto.  იგი დაიწერა ჯგუფის ოთხივე წევრის და ბრაიან ინოს მიერ. გამოიცა ალბომის მეხუთე და ძირითადი სინგლის სახით 2

## სიმღერების სია 
## რესურსები ინტერნეტში 
*ინფორმაცია Discogs-ზე

## სქოლიო
კატეგორია:2012 წლის სინგლები
კატეგორია:2011 წლის სიმღერები
კატეგორია:Coldplay-ს სიმღერები
Discogs

**Discogs**, შემოკლება სიტყვისგან discographies — საიტი და მონაცემთა ბაზა აუდიო ჩანაწერების, მათ შორის, კომერციული, პრომო და ბუტლეგური ან ლეიბლის გარეშე გამოცემული ჩანაწერების შესახებ.  Discogs-ის სერვერები, რომლებზეც მიმაგრებულია დომენი **discogs.com**, ექვემდებარება Zink Media, Inc.-ს და მდებარეობს პორტლენდში (ორეგონი, აშშ). საიტზე განთავსებულია ინფორმაცია ყველა მუსიკალური ჟანრისა და ფორმატის ჩანაწერებზე, მათ შორის - გრამფირფიტის ფორმატში. Discogs ამჟამად შეიცავს ინფორმაციას თითქმის 4.25 მილიონი გამოცემის, 3 მილიონ შემსრულებლის, 510 მილიონზე მეტი ლეიბლის შესახებ. ინფორმაცია დამატებულია 168 ათასზე მეტი მომხმარებლის მიერ. დროთა განმავლობაში ეს ციფრი იზრდება.

## რესურსები ინტერნეტში 
;მთავარი საიტები
*  
*Discogs-ის პროექტები  
*Discogs-ის ვიკი  

### სხვა საიტები
*Discogs -ის სტატუსის ბლოგი
*  
* 

## სქოლიო
დისკოგრაფია

**დისკოგრაფია** — ხმოვანი ჩანაწერების შესწავლა და კატალოგის სახით წარდგენა. ხშირად ხორციელდება ამა თუ იმ შემსრულებლის მიერ ან გარკვეულ მუსიკალურ ჟანრებში. დისკოგრაფიაში ძირითადად მითითებულია შემსრულებლები, ჩანაწერის ჩაწერისა და გამოცემის თარიღები, შესრულებული კომპოზიციები, პოზიციები ჩარტში და გაყიდვების შედეგები. 

დისკოგრაფია შესაძლოა ეწოდოს ამა თუ იმ შემსრულებლის, ჯგუფის, ორკესტრის ჩანაწერების კატალოგს. ეს გამოირჩევა სესიოგრაფიისგან, რომელიც ხმისჩამწერი სესიის კატალოგი.

## სქოლიო
Wrigley's Spearmint

'''Wrigley's Spearmint''' — კომპანიის Wrigley's საღეჭი რეზინის ბრენდი. აქვს პიტნის სურნელი და გემო.

პირველად გამოჩნდა 1893 წელს და დღეისთვის ითვლება „კლასიკურ“ ბრენდად, თუმცა Juicy Fruit ბაზარზე უფრო დიდ ხანს არსებობდა. თავდაპირველად Wrigley's Spearmint უფასოდ რიგდებოდა, როდესაც მომხმარებელი იძენდა საჭმელ სოდას. პოპულარობის გამო დაიწყეს მისი ცალკე გაყიდვა. 

2004 წელს აშშ-სა და ბრიტანეთში კვლავ დაიწყეს რეზინის გამოშვება, სლოგანით „ბევრად უკეთესი, უფრო ხანგრძლივი მოქმედებით“ (even better, longer lasting).

## რესურსები ინტერნეტში 
* ოფიციალური საიტი
გიორგიწმინდის ეკლესია

**გიორგიწმინდის ეკლესია** — VIII-IX საუკუნეების ერთნავიანი ეკლესია სოფელ თმოგვის მახლობლად (ასპინძის მუნიციპალიტეტი), ნასოფლარ გიორგიწმინდაში. 

ეკლესია დგას ერთსაფეხურიან ცოკოლზე. გარედან კედლები შემოსილია კარგად გათლილი ქვის, თანაბარი ზომის კვადრებით; შიგნით ასეთივე წყობითაა ამოყვანილი კონსტრუქციულად მნიშვნელოვანი ნაწილები. დანარჩენი კედლები უხეშად გათლილი ქვითაა ნაგები. ეკლესიას აღმოსავლეთით ნახევარწრიული აფსიდი აქვს. საკურთხევლის სარკმლის ორივე მხარეს თითო სწორკუთხა ნიშია. გრძივი კედლები ორ-ორი კედლის თაღითაა დანაწევრებული. შესასვლელი სამხრეთი კედლის დასავლეთ ნაწილშია, ამ მხრიდანვე ეკლესიას მთელ სიგრძეზე გასდევს სტოა. ეკლესიის სამხრეთ-აღმოსავლეთით, ფერდზე შემორჩენილია ქვასვეტის (სტელის) უხეშად თლილი ბაზისი. 

ეკლესიას  2006 წლის, საქართველოს პრეზიდენტის ბრძანებულების თანახმად, მიენიჭა  ეროვნული მნიშვნელობის კულტურის უძრავი ძეგლის კატეგორია.

## ლიტერატურა 
## სქოლიო
კატეგორია:ასპინძის მუნიციპალიტეტის ტაძრები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:VIII საუკუნის ეკლესიები
ირაკლი მოდებაძე

thumb|240პქ|თბილისის „დინამოში“
**ირაკლი მოდებაძე** (დ. 4 ოქტომბერი, 1984, თბილისი) — ქართველი ფეხბურთელი და ფეხბურთის მწვრთნელი. თამაშობდა თავდამსხმელის პოზიციაზე. 

## კარიერა 
### საკლუბო 
მისი პირველი მწვრთნელი იყო საშა ვაშაკიძე. თამაშობდა თბილისის „მერანი-91“-სა და მოსკოვის „გოლეადორში“. 

2002 წლის ზამთარში ზაპორიჟიის „მეტალურგში“ გადავიდა. უმაღლეს ლიგაში მისი დებიუტი შედგა 2002 წლის 16 მარტს, კიევის „არსენალის“ წინააღმდეგ (2–0). მოდებაძემ მატჩი ძირითად შემადგენლობაში დაიწყო და 65-ე წუთზე ოლეგ რატიამ შეცვალა. 

2009 წლის 13 მარტს თავისუფალი აგენტის სტატუსით გადავიდა ოდესის „ჩორნომორეცში“, სადაც ფეხის მოკიდება ვერ შეძლო და მხოლოდ 1 მატჩი ჩაატარა პერმიერ ლიგაში. 

2009 წლის ზაფხულში იმყოფებოდა სინჯებზე ლუჰანსკის „ზორიაში“, მაგრამ ზაპორიჟიის „მეტალურგში“ გადავიდა. 

2010 წლის 4 ივნისს კლუბმა ოფიციალურ საიტზე გამოაქვეყნა ინფორმაცია იმის შესახებ, რომ ირაკლიმ უკრაინული კლუბი დატოვა. 

2011–2012 წლების სეზონი გაატარა რუსთავის „ოლიმპში“, რომელსაც 2011 წლიდან „მეტალურგი“ დაერქვა. 

2012 წლის ივნისში გადავიდა გორის „დილაში“. იყო „დილას“ იმ გუნდის ძირითადი შემადგენლობის წევრი, რომელმაც შეძლო უეფა-ს ევროპის ლიგის პლეი-ოფში გასვლა. 

2014 წლის იანვარში კონტრაქტი გააფორმა თბილისის „დინამოსთან“. „დინამოს“ მაისურით უმაღლეს ლიგაში 7 მატჩი ჩაატარა, ხოლო თასზე მხოლოდ ორი შეხვედრა. 

2013–2014 წლების სეზონის დასრულების შემდეგ მოდებაძემ „დინამო“ დატოვა და მის ყოფილ კლუბს, „დილას“ შეუერთდა.

მისი უფროსი ძმა, გიორგი მოდებაძე ასევე ფეხბურთელი იყო.

### სანაკრებო 
გამოდიოდა საქართველოს 17, 19 და 21-წლამდე ფეხბურთელთა ნაკრებებში, ეროვნულ ნაკრებში პირველად გამოიძახეს 2006 წლის 7 ოქტომბერს, ამხანაგურ მატჩში გერმანიის წინააღმდეგ (2–0), ირაკლიმ 83-ე წუთზე გიორგი დემეტრაძე შეცვალა.

### სამწვრთნელო 
სათამაშო კარიერის დასრულების შემდეგ სამწვრთნელო საქმიანობა განაგრძო. იყო გორის „დილას“ მთავარი მწვრთნელის თანაშემწე და მთავარი მწვრთნელის მოვალეობის შემსრულებელი.

## მიღწევები 
* საქართველოს ჩემპიონი: 2013–2014, 2014–2015
* საქართველოს ვიცე-ჩემპიონი: 2011–2012, 2012–2013
* საქართველოს თასის მფლობელი: 2013–2014
* უკრაინის თასის ფინალისტი: 2005–2006
* საქართველოს სუპერთასის მფლობელი: 2010–2011
* საქართველოს სუპერთასის ფინალისტი: 2012–2013, 2015–2016 

## რესურსები ინტერნეტში 
* Transfermarkt 
* Soccerway 
* „დილას“ ოფიციალურ საიტზე 

## სქოლიო 
კატეგორია:დაბადებული 4 ოქტომბერი
კატეგორია:დაბადებული 1984
კატეგორია:ქართველი ფეხბურთელები
კატეგორია:ეროვნული ლიგის ფეხბურთელები
კატეგორია:თბილისის მერანის ფეხბურთელები
კატეგორია:რუსთავის მეტალურგის ფეხბურთელები
კატეგორია:გორის დილას ფეხბურთელები
კატეგორია:თბილისის დინამოს ფეხბურთელები
კატეგორია:უკრაინის საფეხბურთო პრემიერლიგის ფეხბურთელები
კატეგორია:ოდესის ჩორნომორეცის ფეხბურთელები
კატეგორია:ზაპორიჟიის მეტალურგის ფეხბურთელები
კატეგორია:საქართველოს ნაკრების ფეხბურთელები
კატეგორია:ქართველი ფეხბურთის მწვრთნელები
კატეგორია:ცოცხალი ადამიანები
გორის შეთანხმება

**გორის შეთანხმება 1758** — იმერეთის მეფე სოლომონ I-სა და ქართლ-კახეთის მეფეებს თეიმურაზ II-სა და ერეკლე II-ს შორის დადებული ხელშეკრულება.

ხრესილის ბრძოლაში მოპოვებული გამარჯვების  შემდეგ სოლომონ I მოელოდა თურქ-ოსმალთა ახალი ჯარების შემოსევას. სულთანმა ხრესილთან განცდილი მარცხის გამო სიკვდილით დასაჯა ახალციხის ფაშა აჰმედი და მის მაგივრად დანიშნა მისი ბიძაშვილი ჰასანი, რომელსაც იმერეთის დარბევა დაავალა. ახალციხის ფაშა აქტიურად იყენებდა ლეკთა მოთარეშე რაზმებს. 1758 წელს სოლმონ I ჩავიდა გორში, სადაც თეიმურაზ და ერეკლე მეფეები იმყოფებოდნენ და მათ შორის მეგობრობისა და ურთიერთდახმარების ხელშეკრულება გაფორმდა.

გორის შეთანხმებას დიდი მნიშვნელობა ჰქონდა ორივე მხარისათვის მტრების წინააღმდეგ საბრძოლველად. 1759 და 1760 წლებში იმერეთის ჯარი ქართლ–კახეთის ლაშქართან ერთად იბრძოდა ლეკებისა და განჯის სახანოს წინააღმდეგ. ერეკლეც რამდენიმეჯერ  დაეხმარა სოლომონს თურქების წინააღმდეგ ბრძოლაში, ხოლო 1763  წელს მან თურქებს ჩაუკეტა იმერეთში აღმოსავლეთიდან შესასვლელი გზა და აიძულა უკან გაბრუნებულიყვნენ.

## ლიტერატურა 
* მ. რეხვიაშვილი, იმერეთის სამეფო XVI საუკუნეში, თბ., 1976
* შ. ბურჯანაძე, სოლომონ I-ის მეფობის პირველი პერიოდი (1752-1768 წწ.), „თსუ შრომები“, 1950, ტ. 41;
* საქართველოს ისტორიის ნარკვევები, ტ. 4, თბ., 1973.
*ორბელიანი პ., ჰამბავნი ქართლისანი, ე. ცაგარეიშვილის გამოც., თბ., 1981; 
*ხერხეულიძე ო., მეფობა ირაკლი მეორისა, ლ. მიქიაშვილის გამოც., თბ., 1989.

კატეგორია:საქართველოს ისტორია
კატეგორია:იმერეთის სამეფო
კატეგორია:გორის ისტორია
კატეგორია:1758
მაიკ ლი

**მაიკ ლი** (, დ.  20 თებერვალი, 1943) — ბრიტანელი მწერალი, თეატრისა და კინოს რეჟისორი. მიღებული აქვს BAFTA-ს და კანის კინოფესტივალების ჯილდოები. ლი მუშაობს წინასწარ დაწერილი სცენარის გარეშე, ენდობა ინტუიციასა და მსახიობების იმპროვიზაციას.

## ფილმოგრაფია
*1993 - შიშვლები *(Naked)*
*1996 - საიდუმლოებები და ტყუილები *(Secrets & Lies)*
*1997 - კარიერისტი გოგოები *(Career Girls)*
*1999 - თავდაყირა *(Topsy-Turvy)*
*2002 - ყველაფერი ან არაფერი *(All or Nothing)*
*2004 - ვერა დრეიკი *(Vera Drake)*
*2008 - უდარდელი *(Happy-Go-Lucky)*
*2010 - კიდევ ერთი წელი *(Another Year)*
*2014 - მისტერ ტერნერი *(Mr. Turner)*

## რესურსები ინტერნეტში
* 
* Mike Leigh live on *Film Unlimited* - *The Guardian*, 17 March 2000.
* Extensive Mike Leigh Biography and Filmography 
* Mike Leigh: A Life in Pictures , BAFTA webcast from the Brighton Festival, May 2008

კატეგორია:ინგლისელი კინორეჟისორები
კატეგორია:დაბადებული 1943
კატეგორია:დაბადებული 20 თებერვალი
კატეგორია:ინგლისელი მამაკაცი სცენარისტები
კატეგორია:ცოცხალი ადამიანები
ფაბლეტი

მინი|ფაბლეტი
**ფაბლეტი** ( < ; ასევე *ფლანშეტი*) — მობილური მოწყობილობების კლასი, რომლის ეკრანის დიაგონალი მონაცვლეობს 5-დან 7 დუიმამდე, ხოლო თავად ეკრანი აუცილებლად სენსორულია. ფაბლეტი თავის თავში აერთიანებს სმარტფონისა და მინი პლანშეტური კომპიუტერის მახასიათებლებს.

ფაბლეტის ერთ-ერთი განმასხვავებელი დეტალია სტილუსის გამოყენის საშუალება.
## დასახელების ისტორია
სიტყვა „ფაბლეტი“ (phablet) წარმოდგება ინგლისური სიტყვების „phone“ (“ტელეფონი“) და „tablet“ („პლანშეტი“) შერწყმის შედეგად. პირველად ეს სიტყვათშეთანხმება ქსელ Engadget-სა და ჟურნალ Forbes-ში გამოიყენეს.

აღმოსავლეთევროპულ პრესაში ფაბლეტის პარალელურად გამოიყენება დასახელება „სმარტშეტი“ და „პლაფონი“, აქედან სმარტშეტი სმარტფონისა და პლანშეტის შეერთების შედეგად არის მიღებული.

2011 წლის 26 ოქტომბერს სამხრეთკორეულმა კომპანია LG Electronics-მა განაცხადი შეიტანა სიტყვა „Phablet“-ის რეგისტრაციაზე, დამოუკიდებელ სავაჭრო მარკად გამოყენების მიზნით, 2013 წლის თებერვალში კი დადებითი პასუხი მიიღო.

## მოწყობილობის მაგალითები 
პირველი ფალეტი Dell Streak იყო, რომელიც 2010 წლის 4 ივნისს იქნა წარმოდგენილი. 

სხვა მოწყობილობები:
* Nokia Lumia 1520
* Samsung Galaxy Mega 6.3;5.8
* Samsung Galaxy Note
* Samsung Galaxy Note II
* Samsung Galaxy Note 3
* LG Optimus Vu
* LG Intuition
* Fly IQ450 Horizon
* Sony Xperia Z Ultra
* ჩინური წარმოების ფაბლეტები MTK6589-ის პლატფორმაზე: Star N9589, Cubot A6589, Zopo ZP950 და THL W7

## რესურსები ინტერნეტში 
* რას ნიშნავს „ფაბლეტი“? // Digital technology news, 31.08.2012
* ფაბლეტები: სპარტფონ-გიგანტების დრო ხომ არ დადგა? // Компьютерра, 12.04.2013

კატეგორია:სმარტფონები
კატეგორია:პლანშეტური კომპიუტერები
Don't Leave Me Now (პინკ ფლოიდის სიმღერა)

„'''Don't Leave Me Now'*“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან *The Wall*.

## სიუჟეტი
*The Wall'' არის ამბავი პინკის შესახებ, რომელიც არის საზოგადოებისგან გაუცხოებული როკ-ვარსკვლავი. იგი საზოგადოებისგან ფსიქოლოგიურ ბარიერს ქმნის, წარმოსახვითი კედლის სახით.

წინა სიმღერაში, "One of My Turns", პინკი ოთახში გრუპის მიიწვევს, შეიტყობს რა თავისი მეუღლის ურთიერთობაზე სხვა მამაკაცთან. გრუპი ცდილობს მისი ყურადღების მიქცევას, მაგრამ პინკი მას არ უყურებს, იგი წუწუნებს თავის ურთიერთობებზე მეუღლესთან. პინკი ანგრევს ოთახს, აშინებს ქალს და საბოლოო კვლავ მარტო რჩება.

ამ სიმღერაში იგი ამბობს, რომ ენატრება და სჭირდება ცოლი, მაგრამ დრო და დრო ძალადობრივი აზრები ებადება - "რათა ჩაგაგდო ხორცსაკეპში ჩემი მეგობრების თვალწინ" ("To put through the shredder in front of my friends").

როჯერ უოტერსი:

გრუპი One of My Turns-ის ბოლოს ტოვებს. შემდეგ Don't Leave Me Now მოდის, რომელშიც პინკი უბრალოდ ნებისმიერს უმღერის, ეს არის მაინცდამაინც ეს გოგო ან მისი ცოლი. უბრალოდ მამაკაცის ქალისადმი მიმართვაა, დანაშაულის შეგრძნებით.

ტომი ვენსთან ინტერვიუში როჯერი საუბრობს:

უამრავი მამაკაცი და ქალი, როდესაც ერთმანეთი ბეზრდებათ, აგრესიულები ხდებიან და ერთმანეთს დიდ ზიანს აყენებენ. რა თქმა უნდა, ცოლისთვის არასოდეს მიცემია და იმედია, არასოდეს ვიზამ ამას, მაგრამ მრავალი ქმარი სცემს ცოლს და ცოლიც სცემს ქმარს - ოჯახში ხშირად ბევრი ძალადობაა. მაგრამ ეს სიმღერა მეტად ცინიკური, თუმცა რეალისტურია.
როდესაც მოვლენებს უყურებ და მათ რეალურად ხედავ, როდესაც გაინტერესებს სიმღერების, წიგნების ან ლექსების წერა, ან კიდევ რამე, ცდილობ წერილობით ფორმაში მოაქციო, ამიტომ ეს მოვლენები საინტერესოა და სხვებსაც ააღელვებს. სულ ერთია, თუ რაზე იქნება ეს ნაწარმოები, გესმის? ზოგიერთს უბრალოდ სჭირდება საკუთარი განცდების აღწერა, იმ იმედით, რომ სხვები გაუგებენ და ნაწარმოებიდან საკუთარი თავისთვის რამე სასარგებლოს აღმოაჩენენ. იქნება ეს კეთილგანწყობა თუ სიხარული, ან სევდა, მთავარია, მათ რამე დასკვნა გამოიტანონ.

## სქოლიო
კატეგორია:1979 წლის სიმღერები
კატეგორია:პინკ ფლოიდის სიმღერები
კატეგორია:სიმღერები როჯერ უოტერსის ავტორობით
ჯექსონი (ბარნეტის ოლქი)

**ჯექსონი** () — ქალაქი აშშ-ში, უისკონსინის შტატში, შედის ბარნეტის ოლქის შემადგენლობაში.

2000 წლის აღწერის მონაცემებით, ქალაქის მოსახლეობა 765 ადამიანს შეადგენდა, სიმჭიდროვე 10,1 კაცი/კმ². 
ფართობი 90,5 კმ².

## იხილეთ აგრეთვე
*აშშ-ის ქალაქების სია მოსახლეობის მიხედვით

## რესურსები ინტერნეტში
*ოფიციალური საიტი

კატეგორია:ბარნეტის ოლქის ქალაქები
გელრედომი

**გელრედომი** — სპორტული სტადიონი ნიდერლანდების ქალაქ არნემში. ძირითადად გამოიყენება საფეხბურთო მატჩებისათვის. არის არნემის ვიტესის საშინაო მოედანი. იტევს 25 000 მაყურებელს.
  
## ისტორია 
ვიტესი საშინაო თამაშებს გელრედომე ზე ატარებს, ამ სტადიონს სხვა ფუნქციაც აქვს, მისი ტრანსფორმირებაა შესაძლებელი  საჭირო მომენტებში, იქნება ეს კონცერტი თუ სხვა. სტადიონის მშენებლობა დაიწყო 1998 წელს და დამთავრდა 2000 წელს. ეს სტადიონი აშენდა 2000 წლის ევროპის ჩემპიონატისთვის, რომელიც ნიდერლანდებმა და ბელგიამ ერთობლივად ჩაატარეს, ფეხბურთისათვის მისი მაქსიმუმი ტევადობა 25 ათასია, ხოლო სხვადასხვა წარმოდგენებისათვის 34 ათასი, გასულ წელს კი ამ სტადიონზე საშუალო დასწრება 20 ათასზე ცოტათი ნაკლები იყო.

არნემის ვიტესის  საშინაო თამაშების წინა სტადიონი იყო Nieuw Monnikenhuize.

## რესურსები ინტერნეტში 
*ოფიციალური საიტი 

კატეგორია:ნიდერლანდების საფეხბურთო სტადიონები
Samsung Galaxy Note II

**Samsung Galaxy Note II** — კომპანია სამსუნგის მობილური ტელეფონი, რომელიც თავის თავში პლანშეტური კომპიუტერისა და კომუნიკატორის  თვისებებს აერთიანებს და ანდროიდის ოპერაციულ სისტემაზე მუშაობს. სხვა კომუნიკატორებისგან გამოირჩევა დიდი ეკრანით (5,55 დუიმი ანუ 151 მმ) და  S Pen-ით, რომელთაც სპეციალური პროგრამული უზრუნვლყოფა ესაჭიროება. აპარატი Samsung Galaxy Note-ის პირდაპირი მემკვიდრეა. აღჭურვილია Samsung Exynos 4412-ის ოთხბირთვიანი პროცესორით და 1600 მგც ტაქტური სიხშირით. ეკრანის გადაწყვეტაა 1280×720; ტელეფონს აქვს 2 გბ ოპერატიული მეხსიერება, 8-მეგაპიქსელიანი კამერა, რომელსაც შეუძლია Full HD 1080p ვიდეოგადაღება; წინა კამერა კი 2-მეგაპიქსელიანია და ვიდეოზარებისთვის არის განკუთვნილი. 

სმარტფონი გაყიდვაში გამოვიდა და თავიდანვე Android 4.1.1 Jelly Bean-ის ოპერაციული სისტემის თანამედროვე ვერსიით მუშაოდა, ხოლო ინტერფეისის სახით იყენებდა TouchWiz-ის საფირმო გარსს.
## ისტორია 
**Galaxy Note II** 2012 წლის 20 აგვისტოს წარმოადგინეს გამოფენაზე IFA 2012, ხოლო გაყიდვაში იმავე წლის ოქტომბრის დამდეგს გაუშვეს. გაყიდვიდან 37 დღეში უკვე 3 მლნ-ზე მეტი ეგზემპლარი იყო გაყიდული, ორი თვის თავზე კი გაყიდვების რაოდენობამ 5 მლნ-ს მიაღწია.
## მახასიათებლები 
**Galaxy Note II** აღჭურვილია 5,55 დუიმიანი ეკრანით HD Super AMOLED S-Stripe RGB, 1280×720 გარჩევადობით; Exynos-ის  1,6 გგც ოთხბირთვიანი პროცესორით; 2 გბ ოპერატიული მეხსიერებით; ორი კამერით: 8-მეგაპიქსელიანი მთავარი და 2-მეგაპიქსელიანი წინა კამერით. აკუმულატორის მოცულობა კი 3100 მА·სთ-ია. ეს მოწყობილობა შედარებით თხელია თავის წინამორბედზე (9,4 მმ წინააღმდეგ 9,7), თუმცა 2 გრამით მძიმეა. მოდელიდან გამომდინარე სარგებლობს HSPA+ 21 Mbps-ის, ანდაც 4G LTE(42.2 Mbit/s DC-HSPA+)-ის მხარდაჭერით. Wi-Fi-ის მუშაობა უზრუნველწყოფილია Broadcom BCM4334-ის ჩიპსეტით, რომელიც მხარდაჭერილია IEEE 802-ით 11 a/b/g/n Wi-Fi  2.4 გგც--ით  და 5 გგც dual-band მაქსიმალური სისწრაფით 150 Mbps. გარდა ამისა, ჩაყენებულია  Bluetooth-ის 4.0 ვერსიის მოდული HS-ის მხარდაჭერით, ასევე FM რადიო.

**Galaxy Note II** იყიდება  16, 32 ანდაც 64 გბ ფლეშ-მეხსიერებით, თუმცა ექვემდებარება დამატებით 64 გბ-ით გაფართოაბას microSD-ის ბარათის გამოყენებით.
## რესურსები ინტერნეტში 
*მოდელის გვერდი Samsung-ის საიტზე: მიმოხილვა, მახასიათებლები

კატეგორია:მობილური ტელეფონები
კატეგორია:სმარტფონები
დავიდ ლუისი

**დავიდ ლუის მორეირა მარინიო** (; დ. 22 აპრილი, 1987, დიადემა, სან-პაულუ) — ბრაზილიელი ფეხბურთელი, საფეხბურთო კლუბ „ფორტალეზას“ მცველი. ფეხბურთის გულშემატკივრებში უფრო ცნობილია როგორც **დავიდ ლუისი**.

## კარიერა
დავიდ ლუისი 2011 წელს „ბენფიკადან“ გადავიდა „ჩელსიში“, სადაც 2014 წლამდე ითამაშა. 2014 წლიდან 2 სეზონი გაატარა ფრანგულ „პარი სენ-ჟერმენში“, შემდეგ კი „ჩელსიში“ დაბრუნდა.

2019 წლის 8 აგვისტოს დავიდ ლუისი „არსენალში“ გადავიდა.

## მიღწევები
### საკლუბი
 ვიტორია
* ლიგა ბაიანო: 2005

 ბენფიკა
* პრიმეირა ლიგა: 2009–10
* პორტუგალიის ლიგის თასი: 2008–09, 2009–10, 2010–11
* პორტუგალიის სუპერთასის ფინალისტი: 2010

 ჩელსი
* ინგლისის პრემიერლიგა: 2016–17
* ინგლისის ასოციაციის თასი: 2011–12, 2017–18
* უეფა-ს ჩემპიონთა ლიგა: 2011–12
* უეფა-ს ევროპა ლიგა: 2012–13

 პარი სენ-ჟერმენი
* საფრანგეთის ლიგა 1: 2014–15, 2015–16
* საფრანგეთის თასი: 2014–15, 2015–16
* საფრანგეთის ლიგის თასი: 2015–16
* საფრანგეთის სუპერთასი: 2015, 2016

### საერთაშორისო
;  ბრაზილია
* ფიფა-ს კონფედერაციის თასი: 2013
### ინდივიდუალური 
* პორტუგალიის პრიმეირა ლიგის წლის საუკეთესო ფეხბურთელი: 2009–10
* ინგლისის პრემიერლიგის თვის საუკეთესო ფეხბურთელი: მარტი 2011
* ფიფა-ს მსოფლიო საკლუბო ჩემპიონატის ვერცხლის ბურთის მფლობელი: 2012
* მსოფლიო ჩემპიონატის სიმბოლური ნაკრების წევრი: 2014
* FIFA FIFPro World XI-ის პირველი ნაკრების წევრი: 2014
* FIFA FIFPro World XI-ის მეორე ნაკრების წევრი: 2013
* FIFA FIFPro World XI-ის მესამე ნაკრების წევრი: 2015, 2017
* საფრანგეთის ლიგა 1-ის წლის სიმბოლური ნაკრების წევრი: 2014–15, 2015–16
* ინგლისის პრემიერლიგის წლის სიმბოლური ნაკრების წევრი: 2016–17
* ევროპის სპორტული მედიის (ESM) წლის სიმბოლური ნაკრების წევრი: 2016–17

## რესურსები ინტერნეტში 
* დავიდ ლუისი — „არსენალის“ ოფიციალური საიტი 
* დავიდ ლუისი — „ჩელსის“ ოფიციალური საიტი 

## სქოლიო 
კატეგორია:დაბადებული 22 აპრილი
კატეგორია:დაბადებული 1987
კატეგორია:ბრაზილიელი ფეხბურთელები
კატეგორია:პორტუგალიის პრიმეირა ლიგის ფეხბურთელები
კატეგორია:ლისაბონის ბენფიკას ფეხბურთელები
კატეგორია:პრემიერ ლიგის ფეხბურთელები
კატეგორია:ჩელსის ფეხბურთელები
კატეგორია:ლონდონის არსენალის ფეხბურთელები
კატეგორია:ლიგა 1-ის ფეხბურთელები
კატეგორია:პარი სენ-ჟერმენის ფეხბურთელები
კატეგორია:ფლამენგოს ფეხბურთელები
კატეგორია:ბრაზილიის ნაკრების ფეხბურთელები
კატეგორია:2011 წლის კოპა ამერიკის ფეხბურთელები
კატეგორია:2013 წლის ფიფა-ს კონფედერაციის თასის ფეხბურთელები
კატეგორია:2015 წლის კოპა ამერიკის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:ფიფა-ს კონფედერაციების თასის მფლობელი ფეხბურთელები
კატეგორია:ცოცხალი ადამიანები
ადამიანის პენისი

**ადამიანის პენისი**, ქართულად: **ასო** (,  და ) — მამაკაცის სასქესო ორგანო. მისი დანიშნულებაა შარდის გამოყოფა, სქესობრივი აქტის დამყარება და ეაკულაცია. ასო ერთდროულად განეკუთვნება როგორც საშარდე, ისე რეპროდუქციულ სისტემას. რადგან პენისი ხილულად განსაზღვრავს ადამიანის სქესს, როგორც მამრობითს, ის დიდი სოციალური და ფსიქოლოგიური მნიშვნელობის მქონეა. 

სასქესო პენისის აგებულებაში გამოყოფენ ფესვს ან საფუძველს (), სხეულს ან ტანს () და თავს (). პენისის ტანი წარმოქმნილია ორი ღრმა და ერთი ღრუბლისებრი სხეულით. პენისში სისხლის მიმოქცევა ხორციელდება ღრმა და დორსალური არტერიებით, რომლებიც წარმოადგენს შიდა სასქესო არტერიის განშტოებებს.

ზრდასრული მამაკაცის პენისი დამშვიდებულ მდგომარეობაში საშუალოდ 7–10 სანტიმეტრს, ხოლო ერექციის დროს კი — 12–18 სანტიმეტრს შეადგენს და დაახლოებით ქალის საშოს ზომებს შეესაბამება. არ არსებობს პირდაპირი კავშირი პენისის ზომასთან მიმართებაში მშვიდ და ერეგირებულ მდგომარეობაში.

ერთმანეთისგან უნდა განვასხვაოთ პენისი, ფიზიკური ბიოლოგიურად მამრობითი სქესის გამომხატველი რეპროდუქციის ორგანო და ფალოსი, რომელიც შეიძლება ნიშნავდეს ერეგირებულ პენისს ან ერეგირებული პენისის სიმბოლოს, რომელიც მამაკაცურ ძალაუფლებას განასახიერებს. ჟაკ ლაკანის მიხედვით, ფალოსი, ბიოლოგიური პენისისგან განსხვავებით, ტრანსცენდენტალური აღმნიშნველია, რომელიც განასახიერებს ყველაფერს, რაც ადამიანს სურს, პირველ ყოვლისა კი — ძალაუფლებას. ლაკანმა პენისის შურის ფროიდისეულ კონცეფციაში პენისი ფალოსით შეცვალა და ამტკიცებდა, რომ ის, რაც მართლა სასურველია, არის არა პენისი, არამედ ფალოსი — ძალაუფლების ნიშანი და სიმბოლო.

## სქოლიო
კატეგორია:სასქესო ორგანოები
ფრიდრიხ რატცელი

**ფრიდრიხ რატცელი** ( დ. 30 აგვისტო 1844, კარლსრუე — გ. 9 აგვისტო 1904, ამერლანდი, ტბა შტარნბერგერზეეს სიახლოვეს) — გერმანელი გეოგრაფი, ეთნოლოგი, სოციოლოგი; ანთროპოგეოგრაფიის, გეოპოლიტიკის და დიფუზიონიზმის თეორიის დამაარსებელი.

გერმანელი სწავლულის შეხედულებათა სისტემაზე იგრძნობა ფრანგი სოციოლოგის, სოციოლოგიის ფუძემდებლის ოგიუსტ კონტის გავლენა. კერძოდ, ისეთ თემებში, როგორიცაა, ევოლუციონიზმი, გეოგრაფიული გარემოს როლი ხალხის განვითარებაზე, სახელმწიფოებრიობა, დემოგრაფიული და კოსმიური ფაქტორების როლი პოლიტიკური სისტემების ფუნქციონირებაში, სახელმწიფოთა და ეთნოსთა ცხოვრება. კონტის გავლენა ჩანს ფრიდრიხ რატცელის შრომებშიː

* „დედამიწა და სამყარო. შედარებითი გეოგრაფია“  
* „ხალხთამცოდნეობა“ 
* „პოლიტიკური გეოგრაფია“. 

ფრიდრიხ რატცელი იყო ლაიფციგის უნივერსიტეტის პროფესორი 1886 წლიდან.

## ლიტერატურა 
* Ф. Ратцель. Земля и жизнь: сравнительное землеведение. Т. 1-2. СПб., 1903—1906.
* Ф. Ратцель. Народоведение. Т. 1-2. СПб., 1903.
* Ф. Ратцель. Политическая география (1897).
* Дугин А. Основы геополитики. Арктогея, 1997.
* Макиндер Х. Географическая ось истории. Элементы, 1995.
* Дугин А. Мода на геополитику. Арктогея, 1997.
* Лавров С. Геополитика: возрождение запретного направления.
* Барт П. Философия истории как социология. СПб., 1902.
* Ратцель, Фридрих // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.

## რესურსები ინტერნეტში 
* გეოგრაფიული ენციკლოპედია. რატცელი
* ფილოსოფიური ენციკლოპედია. ფრიდრიჰ რატცელი 
* ლაიპციგის უნივერსიტეტის პროფესორები. ფრიდრიჰ რატცელი
* რატცელის შრომები 

## სქოლიო
კატეგორია:გერმანელი გეოგრაფები
კატეგორია:გეოპოლიტიკოსები
კატეგორია:გერმანელი პოლიტოლოგები
კარლ შმიტი

**კარლ შმიტი** ( სინამდვილეში Karl Schmitt, აგრეთვე, დროდადრო Carl Schmitt-Dorotic; დ. 11 ივლისი, 1888, პლეტენბერგი, ზაუერლანდი — გ. 7 აპრილი ,1985, იქვე) — გერმანელი იურისტი და პოლიტიკის ფილოსოფოსი.

1933 წლიდან შმიტი გერმანიის ნაციონალურ-სოციალისტური მუშათა პარტიის წევრია. ის არის მესამე რაიხის დიდი თეორეტიკოსი. შმიტი მეცნიერებაში ცნობილია როგორც ნაციონალისტი, პლურალიზმის მოწინააღმდეგე, ანტილიბერალისტი, პარლამენატრიზმის ოპონენტი და იტალიური ფაშიზმის მეხოტბე, სამართლებრივი სახელმწიფოს მოწინააღმდეგე. მისი იდეები ჩამოყალიბდა ნიკოლო მაკიაველისა და თომას ჰობსის გავლენით. თავად შმიტი აღიარებს, რომ მის პოლიტიკურ და ფილოსოფიურ მსოფლმხედველობაზე გარდა ნიკოლო მაკიაველისა და თომას ჰობსისა, გავლენა მოახდინეს ისეთმა კლასიკოსებმა, როგორიცაა ჟან-ჟაკ რუსო, ხუან დონოსო კორტესი და სხვა.

## ლიტერატურა 
* Филиппов А. Ф. О Карле Шмитте // Индекс/Досье на цензуру — 10/2000.
* Дугин А. Г. Карл Шмитт: 5 уроков для России // Наш Современник. — 1992. — № ?.
* Сапрыкин Д. Карл Шмитт: философ-радикал (Русский журнал; рец. на Шмитт К. Политическая теология. — М:. Канон-Пресс-Ц, 2000.
* Муфф Ш. Карл Шмитт и парадокс либеральной демократии // Логос. — 2004. — № 6. — С. 140—153.

## რესურსები ინტერნეტში 
* კარლ შმიტი. შრომები ინტერნეტში
* თანამედროვე პარლამენტარიზმის სულიერ–ისტორიული მდგომარეობა
* ბრძოლა კარლ შმიტისათვის
* მესამე რაიხის თეორეტიკოსის შრომები რუსულ ენაზე

კატეგორია:დაბადებული 11 ივლისი
კატეგორია:დაბადებული 1888
კატეგორია:გარდაცვლილი 7 აპრილი
კატეგორია:გარდაცვლილი 1985
კატეგორია:გერმანელი იურისტები
კატეგორია:გეოპოლიტიკოსები
კატეგორია:გერმანელი პოლიტოლოგები
კატეგორია:გერმანელი ნაციონალისტები
ზემო აშკალა

**ზემო აშკალა** — ყოფილი სოფელი ახლანდელი წალკის მუნიციპალიტეტის ტერიტორიაზე, თრიალეთის ქედის სამხრეთ კალთაზე, ზღვის დონიდან 1700 მ-ზე, წალკიდან 27 კმ-ში.

შეიქმნა 1955 წელს, როგორც წალკის რაიონის სოფელ აშკალიდან გამოყოფილი მოსახლეობით დასახლებული პუნქტი და ეწოდა „ზემო აშკალა“. შედიოდა ავრანლოს სასოფლო საბჭოში. 1989 წლისთვის ზემო აშკალაში აღარ იყო მუდმივი მოსახლეობა და აღარ არსებობდა სახალხო-სამეურნეო ობიექტები, რის გამოც 1989 წლის ივლისში საქართველოს სსრ უმაღლესი საბჭოს პრეზიდიუმის ბრძანებულებით სოფელი გაუქმდა.
## ლიტერატურა
## სქოლიო
კატეგორია:წალკის მუნიციპალიტეტის ნასოფლარები
განთიადი (წალკის მუნიციპალიტეტი)

**განთიადი** (2010 წლის 20 ნოემბრამდე — *„თიაქილისა“*) — სოფელი საქართველოში, ქვემო ქართლის მხარის წალკის მუნიციპალიტეტში. მდებარეობს ჯავახეთის ზეგანზე, მდინარე ქციის მარჯვენა ნაპირას, ზღვის დონიდან 1550 მ სიმაღლეზე. წალკიდან დაშორებულია 12 კილომეტრით. 2014 წლის მონაცემებით სოფელში ცხოვრობს 583 ადამიანი. სოფელი შედიოდა ედიქილისას სასოფლო საბჭოში.

## დემოგრაფია
## ლიტერატურა
## სქოლიო
კატეგორია:წალკის მუნიციპალიტეტის სოფლები
კიზილ-კილისა

**კიზილ-კილისა** (***ყიზილქილისა***) — სოფელი საქართველოში, წალკის მუნიციპალიტეტში. მდებარეობს წალკის ქვაბულში, მდინარე ქციის მარჯვენა ნაპირას, ზღვის დონიდან 1580 მ სიმაღლეზე. წალკიდან დაშორებულია 29 კილომეტრით. 2002 წლის მონაცემებით სოფელში ცხოვრობს 1848 ადამიანი.შედიოდა კუშჩის სასოფლო საბჭოში.

## დემოგრაფია
2014 წლის აღწერის მონაცემებით სოფელში ცხოვრობს 1 252 ადამიანი.

## ლიტერატურა
## სქოლიო
კატეგორია:წალკის მუნიციპალიტეტის სოფლები
Liza Jane (დეივიდ ბოუის სიმღერა)

„**Liza Jane**“ — პირველი ჩანაწერი, გამოცემული დეივიდ ბოუის მიერ სინგლის სახით. იგი გამოვიდა Davie Jones with the King Bees-ის სახელით, 1964 წელს, როდესაც ბოუი 17 წლის იყო. სინგლის b-მხარეზე წარმოდგენილია „Louie, Louie Go Home“, Paul Revere and the Raiders-ის სიმღერა.

ორივე სიმღერა ჩაიწერა შვიდსაათიანი სესიისას Decca Studios-ში, ბროუდჰერსტ გარდენსში (დასავლეთ ჰამფსტედი).

## რესურსები ინტერნეტში
* 

## სქოლიო 
კატეგორია:დეივიდ ბოუის სიმღერები
კატეგორია:1964 წლის სიმღერები
კატეგორია:1964 წლის სადებიუტო სინგლები
კატეგორია:Vocalion Records-ის სინგლები
საბეჭისი

**საბეჭისი** (2010 წლის 20 ნოემბრამდე — *„კარაკომი“*) — სოფელი საქართველოში, წალკის მუნიციპალიტეტში, ბარეთის თემში. მდებარეობს წალკის ქვაბულში, ზღვის დონიდან 1660 მ სიმაღლეზე. წალკიდან დაშორებულია 18 კილომეტრით. საბჭოთა პერიოდში მოქმედებდა მეცხოველეობის მეურნეობა.

## ეკლესია
სოფელში დგას შუა საუკუნების ქართული ხუროთმოძღვრების ძეგლი — წმინდა ხარლამპის ეკლესია. ნაგებია გათლილი ქვით. მოგვიანებით ჩამოსახლებულმა ბერძნებმა ეკლესია განაახლეს, თუმცა კედლები ისევ ძველია დარჩენილი. საბჯენი თაღები 4 ბრტყელ პილასტრს ეყრდნობა. იატაკი ქვისაა. ცალკე დგას ოთხ მრგვალ ბოძზე აღმართული სამრეკლო.

## დემოგრაფია
## ლიტერატურა
## სქოლიო
კატეგორია:წალკის მუნიციპალიტეტის სოფლები
Vincent Price

„**Vincent Price**“ — ჯგუფ Deep Purple-ის სიმღერა ალბომიდან *Now What?!*. ეს არის მეორე სინგლი და ალბომის უკანასკნელი სიმღერა.  სინგლის გამოცემის შესახებ ჯგუფისგან გახდა ცნობილი 2013 წლის 6 მაისს.

## სიმღერების სია 
### 7" სინგლი
# „Vincent Price“
# „First Sign of Madness“

### CD სინგლი
# „Vincent Price“ - 4:47
# „First Sign of Madness“ - 4:26
# „The Well-Dressed Guitar“ - 2:51
# Wrong Man [ჩაწერილია ლონდონში, 2005 წლის 10 ოქტომბერს] - 4:30

## სქოლიო
კატეგორია:Deep Purple-ის სიმღერები
კატეგორია:2013 წლის სიმღერები
კატეგორია:2013 წლის სინგლები
ახალშენი (წალკის მუნიციპალიტეტი)

**ახალშენი** (2010 წლის 20 ნოემბრამდე — *„კიარიაკი“*) — სოფელი საქართველოში, ქვემო ქართლის მხარის წალკის მუნიციპალიტეტში. მდებარეობს წალკის ქვაბულში, წალკის წყალსაცავის ჩრდილოეთით, ზღვის დონიდან 1640 მ სიმაღლეზე. წალკიდან დაშორებულია 11 კილომეტრით. 2002 წლის მონაცემებით სოფელში ცხოვრობს 152 ადამიანი.

სოფელში შემონახულია ქართული ხუროთმოძღვრების ძეგლი — წმინდა გიორგის ეკლესია (განვითარებული შუა საუკუნეები). მცირე ზომის ლამაზი ეკლესია ნაგებია სუფთად გათლილი ქვის კვადრებით. შესასვლელი სამხრეთიდან აქვს. აღმოსავლეთი და სამხრეთი სარკმლების სათაურები უხვადაა მოჩუქურთმებული. საკურთხეველში 3 ნიშია. იატაკი და სახურავი ქვისაა. მოხატულობა ახალია.

სოფლის შუაში დგას სამლოცველო, რომელიც აგებულია ძველი ქართული ეკლესიის ადგილზე. ახალშენში არის აგრეთვე 1869 წელს აშენებული ახალი ეკლესია და სამრეკლო (1874). ყველა ამ შენობაში გამოყენებულია ძველი ნაგებობის ქვები.

## დემოგრაფია
2014 წლის აღწერის მონაცემებით სოფელში ცხოვრობს 439 ადამიანი.

## ლიტერატურა
## სქოლიო
კატეგორია:წალკის მუნიციპალიტეტის სოფლები
ფანკ-როკი

**ფანკ-როკი** — ჟანრი, რომელშიც გამოიყენება ფანკისა და როკ-მუსიკის ელემენტები. ადრეული კომპოზიციები გამოჩნდა 1960-იანი წლების ბოლოს. ფანკ-როკის ელემენტები შეიმჩნევა მრავალი შემსრულებლის შემოქმედებაში. ასეთები არიან Jimi Hendrix Experience, Band of Gypsys), Eric Burdon and War, Ike and Tina Turner, Trapeze, Black Merda, Parliament-Funkadelic, ბეტი დეივისი და Mother's Finest. მოგვიანებით გამოჩენილ ჯგუფებს შორის, რომლებიც იყენებდნენ ან იყენებენ ჟანრის ელემენტებს, აღსანიშნავია Rage Against the Machine, Incubus, Infectious Grooves, Red Hot Chili Peppers, Faith No More და Primus.

## სქოლიო 
კატეგორია:ფანკის ჟანრები
კატეგორია:როკ-მუსიკის ჟანრები
კატეგორია:ფანკ-როკი
სამადლო (წალკის მუნიციპალიტეტი)

**სამადლო** (2010 წლის 20 ნოემბრამდე — *„საფარ-ხარაბა“*) — ისტორიული სოფელი საქართველოში, ქვემო ქართლის მხარის წალკის მუნიციპალიტეტში. მდებარეობს წალკის ქვაბულში, ბეშქენაშენის ხევის მარცხენა ნაპირზე, ბარეთის ტბის დასავლეთით, წალკის წყალსაცავის ჩრდილო-აღმოსავლეთით, ზღვის დონიდან 1580 მ სიმაღლეზე. წალკიდან დაშორებულია 9 კილომეტრით. 2002 წლის მონაცემებით სოფელში ცხოვრობდა 54 ადამიანი. პირველად მოხსენიებულია XVI საუკუნის ისტორიულ წყაროებში.

## დემოგრაფია
2014 წლის აღწერის მონაცემებით სოფელში ცხოვრობს 82 ადამიანი.

## ლიტერატურა
**ლორთქიფანიძე ი.,* ქვემო ქართლი XVIII საუკუნის პირველ მეოთხედში, ნაწ. 1-2, ტფ. 1935;

## სქოლიო
კატეგორია:წალკის მუნიციპალიტეტის სოფლები
კატეგორია:წალკის მუნიციპალიტეტის ისტორიული სოფლები
Grand Funk Railroad

**Grand Funk Railroad** (აგრეთვე ცნობილი როგორც **Grand Funk**) — ამერიკული ბლუზ-როკ ჯგუფი, რომელიც 1970-იან წლებში დიდი პოპულარობით სარგებლობდა. მას მოვლილი აქვს მსოფლიოს საკონცერტო დარბაზები, რომლებიც ყოველთვის ბოლომდე ივსებოდა. მნიშვნელოვანია, რომ კრიტიკოსებს ჯგუფი არასოდეს მოსწონდათ, მაგრამ რიგითი მსმენელი მათი შემოქმედებით დაინტერესებული რჩებოდა.

## დისკოგრაფია
**On Time* (1969)
**Grand Funk* (1969)
**Closer to Home* (1970)
**Survival* (1971)
**E Pluribus Funk* (1971)
**Phoenix* (1972)
*''We're an American Band* (1973)
**Shinin' On* (1974)
**All the Girls in the World Beware!!!* (1974)
**Born to Die* (1976)
**Good Singin', Good Playin'* (1976)
**Grand Funk Lives* (1981)
**What's Funk?'' (1983)

## რესურსები ინტერნეტში
*ოფიციალური საიტი

## სქოლიო
კატეგორია:1968 წელს ჩამოყალიბებული ჯგუფები
კატეგორია:ამერიკული მძიმე როკ-ჯგუფები
On Time

***On Time*** — ჯგუფ Grand Funk Railroad-ის პირველი სტუდიური ალბომი. გამოვიდა 1969 წლის აგვისტოში. დისკი გამოსცა ლეიბლმა Capitol Records.

## სიმღერების სია
ყველა სიმღერის ავტორი - მარკ ფარნერი.

## სქოლიო
კატეგორია:1969 წლის სადებიუტო ალბომები
კატეგორია:Grand Funk Railroad-ის ალბომები
კატეგორია:Capitol Records-ის ალბომები
კატეგორია:ალბომები ტერი ნაიტის პროდიუსერობით
ირაკლი ჩხიკვაძე

**ირაკლი ჩხიკვაძე** (დ. 10 ივნისი, 1980, თბილისი)  — ქართველი კინორეჟისორი.

## ბიოგრაფია 
ირაკლი ჩხიკვაძე დაიბადა 1980 წლის 10 ივნისს, თბილისში.

2002 წელს დაამთავრა საქართველოს თეატრისა და კინოს სახელმწიფო ინსტიტუტის კინოსარეჟისორო ფაკულტეტი.

2003 წელს სტაჟირება გაიარა იტალიის ნაციონალურ ტელევიზიაში RAI.

DAAD-ის სტიპენდიით სწავლობდა ბრაუნშვაიგის ხელოვნების უნივერსიტეტში (2006—2007).

2006 წლიდან დამოუკიდებელი სტუდიის „კონტროლზსტუდიოს“ თანადამფუძნებელი და დირექტორია.

ჰყავს მეუღლე და ორი შვილი.

## ფილმოგრაფია
### რეჟისორი
* *ტყვიების ბაღი*, 2013
* *გული+*, 2011
* *თბილისური Love Story* (12 რეჟისორის თვალით დანახული ერთი მარტივი თბილისური ამბავი), 2009

### სცენარის ავტორი
* *გული+*, 2011

### პროდიუსერი
* *თბილისური Love Story*, 2009

### დამდგმელი ოპერატორი
* *იაგო მუნდი*, 2012

### მემონტაჟე
* *ჰეფი მილი*, 2013
* *მირზას დაბადების დღე*, 2011
* *თბილისური Love Story*, 2009

## რესურსები ინტერნეტში 
* კინოს მონაცემთა IMDb ბაზაში (ინგლ.)
* ეროვნული ფილმოგრაფია
* სოციალურ ქსელში
* „უგულო“ კავშირები

## სქოლიო
კატეგორია:ქართველი კინორეჟისორები
კატეგორია:ქართველი სცენარისტები
კატეგორია:ქართველი კინოპროდიუსერები
კატეგორია:დაბადებული 1980
კატეგორია:დაბადებული 10 ივნისი
ი
ნარდევანი

**ნარდევანი** — სოფელი საქართველოში, წალკის მუნიციპალიტეტში. მდებარეობს წალკის ქვაბულის დასავლეთ ნაწილში, ზღვის დონიდან 1520 მ სიმაღლეზე. წალკიდან დაშორებულია 20 კილომეტრით. 2002 წლის მონაცემებით სოფელში ცხოვრობდა 1516 ადამიანი. სოფელში მდებარეობს წმინდა სარქისის სომხური ეკლესია.შედიოდა ედიქილისას სასოფლო საბჭოში.

## დემოგრაფია
2014 წლის აღწერის მონაცემებით სოფელში ცხოვრობს 1055 ადამიანი.

## იხილეთ აგრეთვე
*ნარდევანის ციკლოპური ციხე

## ლიტერატურა
## სქოლიო
კატეგორია:წალკის მუნიციპალიტეტის სოფლები
ვაზ-2101

**ვაზ-2101**  —  კომპაქტური სედანი (მცირე კლასის, სამგზავრო მანქანა) რომელსაც აწარმოებდა ავტოვაზი. მომხმარებელს მანქანა პირველად 1970 წელს წარუდგინეს. ავტომობილი ასევე ცნობილი იყო, როგორც ვაზ-2102. მანქანა ჩაშვებული იყო სერიულ წარმოებაში და აწარმოებდნენ 1970 წლიდან 1988 წლამდე. ვაზ-ი დაარსდა სამოციან წლებში ფიატისა და საბჭოთა კავშირის ერთობლივი მუშაობით, ხოლო ვაზ-2101 მათი პირველი ნაწარმი იყო.
## დამატებითი ინფორმაცია 
* **მაქს. სიჩქარე:** 142კმ/სთ
* **აჩქ. 100კმ/სთ:** 20წმ
## მოდიფიკაციები 
* ვაზ-21011
* ვაზ-21013
## მსგავსი მოდელები 
* Fiat 124
* SEAT 124
* Tofas Serce
* Premier 118NE
* VAZ-2103
## გალერეა 

 ფაილი:Lada 2101.jpg
 ფაილი: TranslinkLada.jpg
 ფაილი: Lada 2101 karaganda.JPG
 ფაილი: Lada 2102 orange.jpg
 ფაილი: First VAZ 2101.jpg
 ფაილი: DirkvdM lada limousine.jpg
 ფაილი: 2101 model 143.jpg
 ფაილი: Lada 1300 (21012) in England 1981.jpg
 ფაილი: LADA-2101-yellow-cropped.jpg
 ფაილი: Lada cuban taxi 4201.JPG
 ფაილი: VAZ-21013 photo 1.jpg
 ფაილი: Lada 2101 polirozas.jpg

## რესურსები ინტერნეტში 
* ლადას ისტორია 
* მილიონი ევრო და ერთი კაპიკი
* კაპიკი. მეორე ცდა 
* ცდამ გაამართლა

კატეგორია:ვაზის ავტომობილები
კატეგორია:საბჭოთა ავტომობილები
კატეგორია:სედანის კლასის ავტომობილები
თავისუფლების საპრეზიდენტო მედალი

**თავისუფლების საპრეზიდენტო მედალი** (ინგლ. Presidential Medal of Freedom) — ამერიკის ორიდან ერთ–ერთი უმაღლესი ჯილდო სამოქალაქო პირებისათვის. ჯილდო ენიჭება პირს აშშ–ს პრეზიდენტის გადაწყვეტილებით. თავისუფლების მედლით ჯილდოვდება პიროვნება, რომელმაც მნიშვნელოვანი წვლილი შეიტანა აშშ–ს უსაფრთხოებისა და ეროვნული ინტერესების დაცვაში, მსოფლიოში მშვიდობის განმტკიცებაში, აგრეთვე, მსოფლიოსა და აშშ–ში საზოდაგოებრივ–კულტურული ცხოვრებაში შეტანილი წვლილისათვის. 

## ისტორია 
მედალი შეიქმნა ჰარი ტრუმენის მიერ 1945 წელს მეორე მსოფლიო ომის დროს დამსახურებულთა დასაჯილდოებლად. 1963 წელს პრეზიდენტმა კენედმა გააფართოვა დასაჯილდოებელთა სფერო. ჩვეულებრივ დაჯილდოება ხდება 4 ივლისს, აშშ–ს დამოუკიდებლობის დღეს. მედალი შეიძლება მიენიჭოს ერთ ადამიანს ერთზე მეტად, აგრეთვე, სიკვდილის შემდგომ.

## გალერეა 

 ფაილი: JackNicklausMedalOfFreedom.jpg| ჯეკ ნიკოლაუსი
 ფაილი: GHW Bush presents Reagan Presidential Medal of Freedom 1993.jpg| პრაზიდენტი ბუში მშვიდობის მედლით აჯილდოებს რონალდ რეიგანს 
 ფაილი: President Ronald Reagan presents Mother Teresa with the Medal of Freedom at a White House Ceremony in the Rose Garden.jpg| პრეზიდენტი რონალდ რეიგანი მშვიდობის მედლით აჯილდოებს დედა ტერეზას
 ფაილი: PresMedalFreedom.jpg| სამკერე ნიშანი

## რესურსები ინტერნეტში 
* თავისუფლების საპრეზიდენტო მედლით დაჯილდოებული პირები

კატეგორია:აშშ-ის მედლები
კატეგორია:უმაღლესი სახელმწიფო ჯილდოები
კატეგორია:ჯილდოები ანბანის მიხედვით